Document ID: 32012D0072

KOMISJONI RAKENDUSOTSUS,
7. veebruar 2012,
liidu rahalise toetuse kohta seoses 2011. aastal Itaalias sigade vesikulaarhaiguse ning Leedus sigade klassikalise katku vastu võitlemiseks võetud erakorraliste meetmetega
(teatavaks tehtud numbri K(2012) 577 all)
(Ainult itaalia- ja leedukeelne tekst on autentsed)
(2012/72/EL)
EUROOPA KOMISJON,
võttes arvesse Euroopa Liidu lepingut ja Euroopa Liidu toimimise lepingut,
võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 3,
ning arvestades järgmist:
(1)
Sigade vesikulaarhaigus on sigade nakkuslik viirushaigus, mis takistab kaubandust ja eksporti kolmandatesse riikidesse.
(2)
Sigade klassikaline katk on sigade ja metssigade nakkuslik viirushaigus, mis takistab liidusisest kaubandust ja eksporti kolmandatesse riikidesse.
(3)
Sigade vesikulaarhaiguse puhangu korral on oht, et haigustekitajad levivad elussigade ning nendelt saadavate toodete kaubanduse teel nii kõnealuse liikmesriigi teistesse seakasvatusettevõtetesse kui ka teistesse liikmesriikidesse ja kolmandatesse riikidesse.
(4)
Sigade klassikalise katku puhangu korral on oht, et haigustekitajad levivad elussigade ning nendelt saadavate toodete kaubanduse teel nii kõnealuse liikmesriigi teistesse seakasvatusettevõtetesse kui ka teistesse liikmesriikidesse ja kolmandatesse riikidesse.
(5)
Nõukogu 17. detsembri 1992. aasta direktiivis 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (2) on sätestatud meetmed, mida liikmesriigid peavad haiguspuhangu korral viivitamata rakendama, et hoida ära viiruse edasine levik.
(6)
Nõukogu 23. oktoobri 2001. aasta direktiivis 2001/89/EÜ ühenduse meetmete kohta sigade klassikalise katku tõrjeks (3) on sätestatud meetmed, mida liikmesriigid peavad puhangu korral viivitamata rakendama, et hoida ära viiruse edasine levik.
(7)
Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele, antavat liidu rahalist toetust. Vastavalt kõnealuse otsuse artikli 3 lõikele 2 saavad liikmesriigid rahalist toetust teatavate artikli 3 lõikes 1 loetletud nakkushaiguste tõrje meetmetega seonduvate kulude katmiseks.
(8)
Otsuse 2009/470/EÜ artikli 3 lõike 6 esimeses taandes on sätestatud eeskirjad selle kohta, mitu protsenti liikmesriigi kantud kuludest võidakse katta liidu rahalisest toetusest.
(9)
Liidu rahalise toetuse maksmine artikli 3 lõikes 1 loetletud nakkushaiguste erakorraliste tõrjemeetmete rakendamiseks on reguleeritud komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (4).
(10)
2011. aastal esines Itaalias sigade vesikulaarhaiguse puhanguid. Itaalia ametiasutused teatasid toiduahela ja loomatervishoiu alalise komitee raames komisjonile ja teistele liikmesriikidele kooskõlas loomahaigustest teatamist ja nende likvideerimist käsitlevate liidu õigusaktidega kohaldatud meetmetest ning nende tulemustest.
(11)
Leedus esines 2011. aastal sigade klassikalise katku puhanguid. Leedu ametiasutused teatasid toiduahela ja loomatervishoiu alalise komitee raames komisjonile ja teistele liikmesriikidele kooskõlas loomahaigustest teatamist ja nende likvideerimist käsitlevate liidu õigusaktidega kohaldatud meetmetest ning nende tulemustest.
(12)
Seega on Itaalia ja Leedu ametiasutused täielikult täitnud kõik tehnilised ja halduskohustused, mis on sätestatud otsuse 2009/470/EÜ artikli 3 lõikes 2 ja määruse (EÜ) nr 349/2005 artiklis 6.
(13)
Praeguses etapis ei ole võimalik kindlaks määrata liidu rahalise toetuse täpset summat, sest hüvitamis- ja tegevuskulude kohta esitatud teave on hinnanguline. Suure summa tõttu tuleks kindlaks määrata Leedule tehtav esimene osamakse.
(14)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liidu rahaline toetus Itaaliale
1. Itaaliale antakse liidu rahalist toetust kulude katmiseks, mis nimetatud liikmesriigil tuli kanda seoses meetmetega, mis võeti vastavalt otsuse 2009/470/EÜ artikli 3 lõigetele 2 ja 6 sigade vesikulaarhaiguse vastu võitlemiseks 2011. aastal.
2. Lõikes 1 nimetatud rahalise toetuse suurus määratakse kindlaks hilisema otsusega, mis võetakse vastu otsuse 2009/470/EÜ artikli 40 lõikes 2 sätestatud korras.
Artikkel 2
Liidu rahaline toetus Leedule
1. Leedule antakse liidu rahalist toetust kulude katmiseks, mis nimetatud liikmesriigil tuli kanda seoses meetmetega, mis võeti vastavalt otsuse 2009/470/EÜ artikli 3 lõigetele 2 ja 6 sigade klassikalise katku vastu võitlemiseks 2011. aastal.
2. Lõikes 1 nimetatud rahalise toetuse suurus määratakse kindlaks hilisema otsusega, mis võetakse vastu otsuse 2009/470/EÜ artikli 40 lõikes 2 sätestatud korras.
Artikkel 3
Maksekord
Artikli 2 lõikega 1 ette nähtud liidu rahalise toetuse esimene osamakse Leedule on 700 000,00 eurot.
Artikkel 4
Adressaadid
Käesolev otsus on adresseeritud Itaalia Vabariigile ja Leedu Vabariigile.
Brüssel, 7. veebruar 2012

Labels: 2
19
5
6
18